ქუვეითი
ქუვეითი, ოფიციალურად ქუვეითის სახელმწიფო (არაბ. دولة الكويت, იკითხება — Dawlat al Kuwayt) — არაბული სახელმწიფო დასავლეთ აზიაში. მდებარეობს არაბეთის ნახევარკუნძულის ჩრდილო-აღმოსავლეთ კიდეში სპარსეთის ყურის ნაპირზე. მას აქვს საზღვრები ჩრდილოეთით ერაყთან და სამხრეთით საუდის არაბეთთან. სახელი „ქუვეითი“ მომდინარეობს არაბული სიტყვის არაბ. كوت ქუთ - „ციხე-სიმაგრე“ კნინობითი ფორმიდან. ქვეყანა მოიცავს 17 820 კვადრატულ კილომეტრს და მისი მოსახლეობა 2013 წლის მონაცემების მიხედვით შეადგენს დაახლოებით 2,6 მილიონს.